આજે, 25 જૂન 2015ના રોજ દેશમાં ઇમરજન્સીને 40 વર્ષ પૂરા થયા. નોંધનીય છે કે 40 વર્ષ પહેલા ઇન્દિરા ગાંધીએ લોકશાહી પર ઇમરજન્સી થોપી હતી. ત્યારે ટ્વિટરના માધ્યમથી વડાપ્રધાન નરેન્દ્ર મોદીએ આપાતકાલને ભારતીય લોકતંત્ર પર લાગેલો કાળો ધબ્બો કહ્યો. વધુમાં તેમણે સમાજવાદી વિચારક જયપ્રકાશ નારાયણને યાદ કરીને લખ્યું કે તે અને તેમના જેવા અનેક ભારતીય નાગરિકોએ તેનો વિરોધ કર્યો જેના લીધે આપણું લોકતંત્ર બચી શક્યું છે.